**RAAMLEPING**

**Riigi Tugiteenuste Keskus**, registrikood 70007340 (edaspidi raamlepingu haldaja), mida esindab \_\_\_\_\_\_ alusel \_\_\_\_\_\_\_\_\_\_\_\_\_\_\_\_\_\_\_

ja

\_\_\_\_\_\_\_\_\_\_\_\_\_\_\_\_ (edaspidi müüja), registrikood \_\_\_\_\_\_\_\_\_\_, mida esindab juhatuse liige või esindaja volituse alusel\_\_\_\_\_\_\_\_\_

edaspidi ka pool või pooled, sõlmisid raamlepingu alljärgnevas:

1. **Üldsätted**
	1. Raamleping on sõlmitud riigihanke „Koopiapaberi A3, A4 ja A5 ostmine erinevatele asutustele” (viitenumber 276143) (edaspidi riigihange) tulemusena.
	2. Kui ei ole märgitud teisiti, kasutatakse raamlepingus mõistet „leping“ raamlepingu tähenduses.
	3. Lepingu lahutamatuteks osadeks on riigihanke alusdokumendid, müüja pakkumus, lepingus ettenähtud juhtudel pooltevahelised kirjalikud teated ning lepingu muudatused ja lisad.
	4. Ostjatena käsitletakse lepingu raames lepingu lisas 1 nimetatud hankijaid.
	5. Iga ostja esitab tellimusi, tasub tellimuste eest, kohaldab vajadusel õiguskaitsevahendeid ja kasutab muid käesolevas lepingus sätestatud õigusi ja kohustusi eraldiseisvalt.
	6. Lepingu esemeks on A3, A4 ja A5 koopiapaberi ostmine (edaspidi asjad).
	7. Asjade täpsem kirjeldus on toodud riigihanke alusdokumentides ja müüja pakkumuses.
	8. Raamlepingu eesmärk on määrata kindlaks tingimused, kuidas toimub lepingu kehtivuse ajal lepingu esemeks olevate asjade ostmiseks hankelepingute sõlmimine ostjate ning müüja vahel.
	9. Hanke alusdokumentides toodud ostetavate asjade kogused on indikatiivsed. Raamleping ilma hankelepinguta ei kohusta ostjat asju ostma.
	10. Lepingule alla kirjutamisega kinnitab müüja, et ta on võimeline tähtaegselt tarnima hanke alusdokumentides määratud asjade kogused ostjalt vastava tellimuse saamisel.
	11. Raamlepingu eeldatav maksimaalne maksumus on 450 000 eurot käibemaksuta.
	12. Asjade ostmist rahastatakse ostjate eelarvest või võidakse rahastada välisvahenditest.
	13. Lepingul on selle sõlmimise hetkel järgmised lisad:
		1. Lisa 1 – Tellijad, eeldatavad kogused ja tarneaadressid.
2. **Tellimuse esitamine raamlepingu alusel**
	1. Hankelepinguna käsitletakse raamlepingu alusel ostjate esitatud tellimusi. Hankeleping sõlmitakse kirjalikult juhul, kui see tuleneb asutusesisesest hanke- või lepingute sõlmimise korrast.
	2. Ostja esitab tellimusi vajaduspõhiselt.
	3. Tellimus tuleb esitada müüja volitatud esindaja e-posti aadressil või müüja tellimuste esitamise keskkonna kaudu. Asjade täpne üleandmise aeg lepitakse kokku poolte volitatud esindajate vahel.
	4. Tellimuses märgitakse: asjade nimetus, kogus, soovitav tarneaeg ja -koht.
	5. Tellimuse kättesaamisest teavitab müüja ostjat hiljemalt tellimuse esitamisele järgneval tööpäeval ostja volitatud esindaja e-posti aadressil. Tellimus ja tellimuse kinnitus esitatakse kirjalikku taasesitamist võimaldavas vormis.
	6. Ostjal on õigus muuta tellimust tingimusel, et asjad ei ole müüja poolt veel välja saadetud.
3. **Tellimuse täitmise tingimused**
	1. Müüja annab ostjale üle asjad, mille kvaliteet, kogus ja omadused vastavad hanke alusdokumentides, tellimuses ja pakkumuses sätestatule. Hanke alusdokumentides määratlemata omaduste osas peavad asjad olema vähemalt keskmise kvaliteediga ja vastama sarnastele asjadele tavaliselt esitatavatele nõuetele.
	2. Asjad peavad vastama hanke alusdokumentides esitatud tehnilistele nõuetele.
	3. Müüja tarnib asjad ostja asukohta hiljemalt 5 tööpäeva jooksul tellimuse esitamisest. Ostja kohustub asjad vastu võtma.
	4. Müüja peab asjade kohale toimetamisel tagama asjade kvaliteedi säilimise ja järgima lepingu objektiks olevatele asjadele tavaliselt esitatavaid transportimise tingimusi.
	5. Asjade üleandmine toimub saatelehega:
	6. Saatelehel fikseeritakse vajadusel asjade vastuvõtmisel ilmnenud puudused ja määratakse tähtaeg puuduste kõrvaldamiseks;
	7. Kui asjadel on üleandmisel olulised puudused, on ostjal õigus keelduda asjade vastuvõtmisest. Sellisel juhul on müüja kohustatud ostja nõudmisel, asjad vahetama ümber puudusteta asjade vastu 2 päeva jooksul või alandama asjade maksumust.
	8. Juhul kui üleantavatel asjadel esineb vähemalt 3 (kolmel) korral samalaadseid puudusi, on ostjal õigus nõuda müüjalt tarnitavate asjade vahetamist. Seejuures peavad uued tarnitavad asjad vastama hanke alusdokumentidele ega tohi kaasa tuua ostja jaoks lepingus fikseeritud hinna suurenemist.
	9. Asjade omandiõigus ja juhusliku hävimise ning kahjustumise riisiko läheb müüjalt ostjale üle saatelehe allkirjastamisega.
4. **Tellimuse tasumise tingimused**
	1. Ostja tasub müüjale asjade eest vastavalt pakkumuses fikseeritud hinnale:
		1. A4 koopiapaberi eest\_\_\_\_ eurot/1 pakk (500 lk pakis). Hinnale lisandub käibemaks õigusaktides sätestatud korras, välja arvatud punktis 4.2 nimetatud juhul/ *Välismaa pakkuja puhul: A4 koopiapaberi eest \_\_\_\_\_ eurot/1 pakk (500 lk pakis) käibemaksuta. Käibemaksu tasub välismaa pakkuja vastavalt oma asukohamaa käibemaksumäärale;*
		2. A3 koopiapaberi eest\_\_\_\_ eurot/1 pakk (500 lk pakis). Hinnale lisandub käibemaks õigusaktides sätestatud korras, välja arvatud punktis 4.2 nimetatud juhul/ *Välismaa pakkuja puhul: A3 koopiapaberi eest \_\_\_\_\_ eurot/1 pakk (500 lk pakis) käibemaksuta. Käibemaksu tasub välismaa pakkuja vastavalt oma asukohamaa käibemaksumäärale;*
		3. A5 koopiapaberi eest\_\_\_\_ eurot/1 pakk (500 lk pakis). Hinnale lisandub käibemaks õigusaktides sätestatud korras, välja arvatud punktis 4.2 nimetatud juhul/ *Välismaa pakkuja puhul: A5 koopiapaberi eest \_\_\_\_\_ eurot/1 pakk (500 lk pakis) käibemaksuta. Käibemaksu tasub välismaa pakkuja vastavalt oma asukohamaa käibemaksumäärale.*
		4. Tellimuse maksumus lepingu tähenduses on tellimuses esitatud asjade koguse ja asjade ühikumaksumuse alusel arvestatud summa.
	2. Kui pakkumuse esitamise ajal ei olnud müüja käibemaksukohustuslane või tal ei olnud kohustust käibemaksu arvestada, kuid selline kohustus tekkis pärast pakkumuse esitamist või lepingu täitmise käigus, peab müüja arvestama, et lepingu hind sellest käibemaksu võrra ei suurene.
	3. Koopiapaberi paki hind sisaldab asjade kohale toimetamist ostjate asukohta, mis on sätestatud hanke alusdokumentides.
	4. Müüjal ei ole lepingu kehtivuse ajal õigust asjade hinda tõsta. Hinna alandamine on lubatud.
	5. Ostja tasub asjade eest pärast saatelehe allkirjastamist ja selle alusel esitatud arve saamist.
	6. Müüja esitab ostjale arve e-arvena. Arvele tuleb märkida riigihanke viitenumber 273143, 15-kohaline lepinguosa viitenumber (leitav riigihangete registrist hankelepingu juurest) ja ostja ja müüja kontaktisikute andmed.
	7. Ostja tasub müüjale 21 kalendripäeva jooksul nõuetekohase arve saamisest.
5. **Alltöövõtt**

5.1. Juhul, kui asjade ostmist rahastatakse välisvahenditest, esitab müüja pärast lepingu sõlmimist riigihangete registris lepingu töölehel „Alltöövõtjad“ kõigi lepingu täitmises osalevate alltöövõtjate nimed, registrikoodid, alltöövõtulepingute nimetused, kuupäevad, numbrid ja lepingute summad.

1. **Poolte vastutus ja vääramatu jõud**
	1. Lepingust tulenevate kohustuste täitmata jätmise või mittekohase täitmisega teisele poolele tekitatud otsese varalise kahju eest kannavad pooled täielikku vastutust selle kahju ulatuses.
	2. Müüja vastutab igasuguse lepingurikkumise eest eelkõige, kui müüja ei ole lepingut täitnud, asjad ei vasta lepingus sätestatud nõuetele, asjad ei ole tähtaegselt üle antud või müüja ei esita asjade üleandmisel selle kohta nõuetekohast dokumentatsiooni vms. Müüja ei vastuta asjade puuduste eest, kui need on tingitud asjade ebaõigest kasutamisest ostja poolt.
	3. Kui sama rikkumise eest on võimalik nõuda leppetrahvi mitme sätte alusel või sama rikkumise eest on võimalik kohaldada erinevaid õiguskaitsevahendeid, valib õiguskaitsevahendi ostja. Leppetrahvi nõudmine ei mõjuta õigust nõuda täiendavalt ka kohustuste täitmist ja kahju hüvitamist.
	4. Ostjal on õigus puuduste kõrvaldamise nõude asemel alandada hankelepingu hinda.
	5. Lisaks lepingu täitmise nõudele või täitmisnõude asemel on ostjal õigus nõuda leppetrahvi kuni 5% tellimuse maksumusest iga rikkumise eest, kui müüja ei ole asju üle andnud või ei vasta müüja poolt üle antud asjad lepingutingimustele.
	6. Lepingus sätestatud asjade üleandmise tähtajast mittekinnipidamise korral on ostjal õigus nõuda müüjalt leppetrahvi kuni 0,05% tellimuse maksumusest iga viivitatud päeva eest.
	7. Kui müüja ei täida hankelepinguga võetud kohustusi, ei paranda või ei vaheta ümber puudustega asju ja müüja viivitust saab lugeda oluliseks hankelepingu rikkumiseks, on ostjal õigus osta mittetäidetud või mittenõuetekohaselt täidetud mahus asjad kolmandatelt isikutelt ning nõuda lisaks leppetrahvile kolmandatelt isikutelt ostetud asjadele kulunud summa ning hankelepingu hinna vahe hüvitamist müüja poolt ja/või hankeleping erakorraliselt ühepoolselt lõpetada.
	8. Kui ostja viivitab lepingus sätestatud rahaliste kohustuste täitmisega, on müüjal õigus nõuda ostjalt viivist 0,05% tähtaegselt tasumata summalt päevas, kuid mitte rohkem, kui 5% tasumata summalt.
	9. Lepingus sätestatud kohustuste mittetäitmise või mittenõuetekohase täitmise korral, kui neid saab lugeda oluliseks lepingurikkumiseks, on raamlepingu haldajal õigus leping erakorraliselt ühepoolselt lõpetada, teatades sellest müüjale kirjalikus vormis avaldusega. Lepingu rikkumist loetakse oluliseks eelkõige võlaõigusseaduse (VÕS) § 116 lg 2 kirjeldatud asjaoludel.
		1. Lepingu oluliseks rikkumiseks loetakse, kui rohkem kui 5 korral ei vasta müüja poolt tarnitud asjad lepingutingimustele või müüja on rohkem kui 5 korral tarnega hilinenud rohkem kui 14 kalendripäeva. Sellise rikkumise korral on raamlepingu haldajal õigus nõuda leppetrahvi kuni 500 eurot ja/või leping erakorraliselt ühepoolselt lõpetada.
	10. Õiguskaitsevahendite kohaldamine või kohaldamata jätmine, sh leppetrahvi nõudmine ja selle ulatus, oleneb rikkumise iseloomust, tagajärgedest kahjustatud poolele ja muudest lepingulist suhet mõjutavatest teguritest ning toimub VÕSi alusel.
	11. Leppetrahvid ja viivised tuleb tasuda 14 kalendripäeva jooksul vastava nõude saamisest. Ostjal on õigus asjade eest tasumisel tasaarvestada leppetrahvi summa hankelepingu alusel tasumisele kuuluva summaga.
	12. Kui müüja ei täida lepingut nõuetekohaselt ja selle tõttu tehakse ostjale toetuse vähendamise või tagasinõude otsus, on ostjal õigus müüjalt tagasi nõuda mitteabikõlbulikud kulud tagasimakse nõude ulatuses.
	13. Pooled ei vastuta lepingust või õigusaktidest tuleneva kohustuse rikkumise eest, kui kohustuse rikkumise põhjustas vääramatu jõud. Vääramatu jõu ja rikkumise vabandatavuse osas kohaldavad pooled VÕS §-s 103 sätestatut.
		1. Vääramatu jõuna ei käsitleta pakkumuste esitamise tähtpäeva seisuga õigusaktidega kehtestatud piiranguid. Vääramatu jõu kohaldumise üheks eelduseks on asjaolu ettenägematus. Pakkumuste esitamise tähtpäeva seisuga kehtivad piirangud olid lepingu pooltele teada ning kõik tegevused planeeriti arvestades pakkumuste esitamise tähtpäeva seisuga kehtivat olukorda. Kui kehtestatakse täiendavad piirangud, mis takistavad lepingu täitmist, on poolel õigus tugineda vääramatule jõule.
		2. Kui lepingu täitmine on takistatud vääramatu jõu mõju tõttu, lükkuvad lepingus sätestatud tähtajad edasi aja võrra, mil vääramatu jõud kohustuse täitmist takistas.
2. **Teadete edastamine**
	1. Teadete edastamine toimub üldjuhul kirjalikku taasesitamist võimaldavas vormis. Kui teate edastamisel on olulised õiguslikud tagajärjed, muuhulgas näiteks poolte lepingu lõpetamise avaldused, samuti poole nõue teisele poolele, mis esitatakse tulenevalt lepingu rikkumisest, peavad teisele poolele edastatavad teated olema edastatud kirjalikus vormis. Kirjaliku vormiga on võrdsustatud digitaalselt allkirjastatud vorm.
	2. Lepinguga seotud teated edastatakse teisele poolele lepingus sätestatud kontaktisiku kontaktandmetel. Kontaktandmete muutusest on pool kohustatud viivitamatult informeerima teist poolt ja sellist muudatust ei käsitleta lepingu muudatusena. Kuni kontaktandmete muutusest teavitamiseni loetakse teade nõuetekohaselt edastatuks, kui see on saadetud poolele lepingus sätestatud kontaktandmetel.
	3. Kirjalik teade loetakse poole poolt kättesaaduks, kui see on üle antud allkirja vastu või kui teade on saadetud postiasutuse poolt tähitud kirjaga poole poolt teatatud aadressil ja postitamisest on möödunud viis kalendripäeva. E-posti teel, sh digitaalselt allkirjastatud dokumentide saatmise korral loetakse teade kättesaaduks e-kirja saatmisele järgneval tööpäeval.
3. **Poolte kontaktisikud**
	1. Raamlepingu haldaja kontaktisik lepingu täitmisega seotud küsimustes on \_\_\_\_\_\_\_\_\_\_\_\_\_\_\_\_\_, tel \_\_\_\_\_\_\_, e-post \_\_\_\_\_\_\_\_\_\_\_\_.
	2. Raamlepingu haldaja kontaktisikul on õigus esindada raamlepingu haldajat kõikides lepingu täitmisega seotud küsimustes. Lepingu muutmise, lepingu lõpetamise ning leppetrahvi, viivise või kahjude hüvitamise nõude esitamise osas on raamlepingu haldaja kontaktisikul õigus esindada raamlepingu haldajat ainult raamlepingu haldaja esindusõigusliku isiku kirjaliku volituse olemasolul.
	3. Müüja kontaktisik lepingu täitmisega seotud küsimustes on \_\_\_, tel \_\_\_, e-post \_\_\_. Müüja kontaktisikul on õigus esindada müüjat kõikides lepingu täitmisega seotud küsimustes. Lepingu muutmise, lepingu lõpetamise ning leppetrahvi, viivise või kahjude hüvitamise nõude esitamise osas on müüja kontaktisikul õigus esindada müüjat ainult müüja esindusõigusliku isiku kirjaliku volituse olemasolul.
4. **Konfidentsiaalsus**
	1. Müüja kohustub tagama lepingu täitmise käigus isikuandmete töötlemise õiguspärasuse ning vastavuse isikuandmete kaitse üldmääruses (EL 2016/679) ja teistes andmekaitse õigusaktides sätestatud nõuetele, sh täitma organisatsioonilisi, füüsilisi ja infotehnoloogilisi turvameetmeid konfidentsiaalsete andmete kaitseks juhusliku või tahtliku volitamata muutmise, juhusliku hävimise, tahtliku hävitamise, avalikustamise jms eest.
5. **Raamlepingu kehtivus, muutmine ja lõpetamine**
	1. Leping jõustub allkirjastamisest poolte poolt ja kehtib 24 (kakskümmend neli) kuud või kuni punktis 1.11 toodud mahu täitumiseni. Lepingu lõppemine ei mõjuta selliste kohustuste täitmist, mis oma olemuse tõttu kehtivad ka pärast lepingu lõppemist.
	2. Kumbki pool ei tohi lepingust tulenevaid õigusi ega kohustusi üle anda ega muul viisil loovutada kolmandale isikule ilma teise poole eelneva kirjaliku nõusolekuta.
	3. Kui lepingu täitmise käigus ei ole pakkumuses esitatud asju võimalik enam tarnida (ei toodeta enam, toimuvad muudatused tootearenduses vms objektiivsetel põhjustel), peab raamlepingu partner pakkuma asenduseks samaväärseid, hanke alusdokumentidele vastavaid asju. Asjade hinda ei ole lubatud asendamisel tõsta. Hinna alandamine on lubatud. Kui asendamisel tarnitud asjad ei vasta hanke alusdokumentides sätestatud nõuetele, on raamlepingu haldajal õigus leping lõpetada.
	4. Kui lepingu lõppemise ajaks ei ole uue riigihanke tulemusel lepingut sõlmitud, on raamlepingu haldajal müüja nõusolekul õigus pikendada lepingu kehtivust kuni 3 kuud.
	5. Raamlepingu haldajal on õigus leping ette teatamata ühepoolselt lõpetada, kui:
		1. müüja suhtes on algatatud likvideerimis- või pankrotimenetlus;
		2. müüjal on maksuvõlg riigihangete seaduse § 95 lg 1 punkti 4 tähenduses ning müüja ei ole maksuvõlga likvideerinud mõistliku aja jooksul pärast raamlepingu haldaja vastavasisulist teadet.
6. **Lõppsätted**
	1. Müüja esitab raamlepingu haldajale andmed 12 kuu jooksul lepingu alusel temaga sõlmitud hankelepingute sõlmimise aja ja maksumuse kohta 15 päeva jooksul pärast iga 12 kuu möödumist lepingu sõlmimisest arvates.
	2. Pooled juhinduvad lepingu täitmisel Eesti Vabariigis kehtivatest õigusaktidest. Kui lepingu mõni säte osutub vastuolus olevaks Eestis kehtivate õigusaktidega, ei mõjuta see ülejäänud sätete kehtivust.
	3. Müüja on teadlik, et leping on avaliku teabe seaduses sätestatud ulatuses avalik.
	4. Lepingu täitmise keel on eesti keel.
	5. Lepinguga seotud vaidlused, mida pooled ei ole suutnud läbirääkimiste teel lahendada, lahendatakse Harju Maakohtus.